kardosdrur/scandi-wiki huggingface dataset:
Gössenheim

Gössenheim er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Gemünden am Main.

Geografi 
Gössenheim ligger ved floden Wern i Region Würzburg.
I kommunen ligger ud over Gössenheim landsbyen Sachsenheim.

Eksterne henvisninger
Arne Hardis

Arne Hardis (født 19. februar 1958) er en dansk journalist og forfatter.

Hardis blev uddannet fra Danmarks Journalisthøjskole i 1986. Han har tidligere arbejdet ved Socialistisk Weekend, men arbejder i dag med politisk stof på Weekendavisen.

I 2006 modtog han Statens Kunstråds arbejdslegat.
I 2010 udgav han en biografi om Otto Melchior.

Med Hans Mortensen modtog han Den Berlingske Fonds Journalistpris i 2015.

Bibliografi 
 Idealisten – en biografi om Hans Scherfig (2008)
 Forræderens dagbog – en dansk nazist 1941-45 (2005)
 Æresretten – Dansk Forfatterforening og udrensningen af de unationale 1945-52 (2003)

Henvisninger 

Journalister fra Danmark
Biografiforfattere fra Danmark
Journalister ved Weekendavisen
Dansksprogede forfattere fra Danmark
Personer i Kraks Blå Bog
Florian Fastina

Florian Fastina (født 23. marts 1963) er en dansk radio- og tv-vært, mest kendt for sit arbejde i forbindelse Danmarks Natradio på DR i årene 1998-2004. P3-Listen, bestyrede Florian i årene 1999-2000. Siden er han blevet kendt for sine temaudsendelser på P4. Han har været tv-vært på DR2-programmet Stilfinder 1999-2000 samt medvært på TV3-programmet Stjernejoker i 1995-1996. Samtidig med sit radioarbejde er han også en af de mest benyttede speakere på radio- og tv-reklamer.

Biografi 
Florian Fastina blev født i Bremerhaven 23. marts 1963. Han blev året efter adopteret til Danmark, hvor han gik i folkeskolen fra 1969-1978. I 1982 blev han uddannet fotograf. Under sin uddannelse fik han interesse for musik og begyndte at spille som diskjockey. Han blev kendt under navnet "Frankie Fever", som var blevet til på baggrund af hans dengang borgerlige navn, Frank Fasting. Florian fik smag for radiomediet i 1982, da han medvirkede i en udsendelse på den danske turistradio Radio Mercur, som var beliggende på den spanske sydkyst. I 1983 startede han som frivillig radiovært på Radio Roskilde. Siden har han været med til at starte Radio Køge. Han blev også tilknyttet Radio Viborg, hvor han blev meget populær for sine udsendelser. Her kan nævnes "Tidens Takter" og "Nattevagten". I 1989 blev han ansat ved Århus Nærradio hos Jack Fridthjof. I 1993 blev han hentet til The Voice i Odense, hvor han var et år, inden han kom til The Voice i København i 1994. Han var hos The Voice i København til 1998, hvorefter man kunne høre hans mange udsendelser på DR P3. Med udsendelser som "Danmarks Natradio", "P3Listen", "Verdensmusik", "Global Beat", "Giro 413" og "Hotel Evergreen" beviste Florian, at han beherskede enhver genre inden for radio. I 2006 blev Florian Fastina tilknyttet P4 Midt & Vest i Holstebro, som han stadig er tilknyttet. I september 2008 blev han tilbudt en fast stilling hos Nova FM (SBS Radio), som han dog forlod igen November samme år for, at vende tilbage på DR P4. 

Florian har sin egen podcast på florian.dk. Navnet Florian Fastina fik han i 2003 efter et besøg hos numerolog, Annet Kofoed. 

I dag er Florian Fastina en af de mest benyttede stemmer til indtaling af reklamer, e-learning og dokumentarfilm.

Han har siden 2013 været bosiddende i det nordlige Italien, hvor fra han arbejder i dag.  

I dag sender Florian Fastina radioprogrammet: FunkyyTown - Weekend. Hver fredag fra kl. 17.00-19.00

Radio 
 1983-1989 Radio Roskilde
 1985-1989 Radio Viborg
 1989-1991 Århus Nærradio
 1991-1993 Radio Viborg
 1993-1994 The Voice Odense
 1994-1998 The Voice København
 1998-2004 DR P3
 2002-2008 DR P4
 2006-2008 DR P4
 2008-2008 Nova FM
 2008-2013 DR P4

Musik 
2007 "The Model" (Reggaeversion af tyske Kraftwerk's hit fra 1978) (Udgivet på RecArt 2007) (Vokal Florian Fastina, Produktion, Matias LaCour)

Referencer 

Radioværter fra Danmark
Ansatte i DR
David O'Leary

David Anthony O'Leary (født 2. maj 1958 i London, England) er en pensioneret irsk fodboldspiller og senere træner, der tilbragte størstedelen af sin karriere som forsvarsspiller hos Arsenal F.C. i bedste engelske liga. Med 722 optrædener over 19 år har han rekorden for flest kampe i klubben.

O'Leary spillede desuden 68 kampe for det irske landshold.

Klubkarriere 
Allerede fra ungdomsårene spillede O'Leary i Arsenal F.C., og han blev i 1975 tilknyttet klubbens seniortrup. Han spillede for klubben i intet mindre end de efterfølgende 19 år, hvor han opnåede hele 722 kampe for klubbens førstehold, hvilket stadig (pr februar 2009) er klubrekord. Hans debutkamp blev spillet 16. august 1975 mod Burnley.

O'Leary opnåede med Arsenal adskillige triumfer. Blandt hans opnåede titler kan nævnes to engelske mesterskaber, tre FA Cup-titler, samt to Liga Cup-titler. I de sidste år af sin karriere i klubben var han dog blevet fortrængt til bænken af de yngre midterforsvarere Tony Adams og Steve Bould. O'Learys kælenavn blandt Arsenals fans var Edderkoppen, på grund af hans lange ben, og hans gode atletiske evner på banen.

Efter 19 år i Arsenal og en status som klublegende forlod O'Leary i 1993 klubben og spillede de sidste to år af sin aktive karriere hos Leeds United. På grund af en skade blev hans ophold her dog aldrig nogen succes, og i 1995 valgte han at indstille sin karriere.

Landshold 
O'Leary spillede igennem 18 år 68 kampe for Irlands landshold, som han debuterede for i 1975 i en kamp mod England. Han var blandt andet med til at føre holdet frem til kvartfinalerne ved VM i 1990 i Italien. Hans enlige mål blev scoret i en kamp mod Tyrkiet.

Trænerkarriere 
Leeds United blev også O'Learys første klub som manager, som han overtog ansvaret for i 1998, efter først at have være klubbens assisterende manager. Hans tid i klubben var præget af forholdsvis stor succes, ikke mindst på den internationale scene. I 2000 nåede klubben semifinalen i UEFA Cuppen, og året efter semifinalen i Champions League. På grund af den manglende succes i Premier League blev O'Leary dog fyret fra jobbet i sommeren 2002. 

Året efter blev han indsat som manager i en anden Premier League-klub, nemlig Aston Villa. I sin tid i klubben var han blandt andet ansvarlig for indkøbene af de danske landsholdsspillere Thomas Sørensen og Martin Laursen. Han nåede dog aldrig at vinde nogen titler med Birmingham-klubben, og i 2006 blev han fyret af klubbens kontroversielle ejer Doug Ellis.

Titler 
Englands mesterskab
 1989 og 1991 med Arsenal F.C.

FA Cup
 1979 og 1993 med Arsenal F.C.

Liga Cup
 1987 og 1993 med Arsenal F.C.

Eksterne henvisninger 
 Spillerinfo 

Fodboldspillere fra Irland
Fodboldspillere fra Arsenal F.C.
Fodboldspillere fra Leeds United F.C.
Fodboldtrænere fra Irland
Deltagere ved verdensmesterskabet i fodbold 1990
Socialistisk Weekend

Socialistisk Weekend var en ugeavis, der blev udgivet af Socialistisk Folkeparti.

Avisen kom på gaden første gang i april 1985, og havde i begyndelsen omkring 6.000 abonnenter, men i juni 1990 valgte partiets forretningsudvalg at lukke avisen grundet dens dårlige økonomi. På dette tidspunkt havde avisen omkring 3.500 abonnenter . Folketingsmedlemmet Pelle Voigt foreslog at fusionere avisen med Land og Folk, men dette forslag vandt ikke tilstrækkelig opbakning.

Referencer

Etableret i 1985
Aviser fra Danmark
Politiske tidsskrifter
Mikkel Bay Mortensen

Mikkel Bay Mortensen (født 6. januar 1972) er en dansk skuespiller.

Mikkel Bay Mortensen er uddannet fra Skuespillerskolen ved Odense Teater i 2001, og har siden været fastansat på teatret. Han har sideløbende kunnet opleves på bl.a. Odsherred Teater, teatret Svalegangen, Kaleidoskop og Århus Teater.

Han har bl.a. medvirket i forestillingerne Guitaristerne, Drengene i Skyggen, Peter Pan, Mågen, Mine to Søstre, Galefyrsten, De Onde, Hitlers Barndom og Glengarry Glen Ross.

Filmografi 
 På fremmed mark (2000)
 2 ryk og en aflevering (2003)

Eksterne henvisninger 
 
 
 
 

Skuespillere fra Danmark
VM i bandy 1999

Verdensmesterskabet i bandy 1999 var det 21. VM i bandy gennem tiden, og mesterskabet blev arrangeret af Federation of International Bandy. Mesterskabet havde deltagelse af seks hold og kampene blev spillet i Arkhangelsk i Rusland i perioden 30. januar – 7. februar 1999.

Mesterskabet blev vundet af værtslandet Rusland efter finalesejr over Finland på 5-0. Det var Ruslands første VM-titel, hvis man ikke medregner de 14 VM-titler, som Sovjetunionen vandt. Bronzemedaljerne gik til de forsvarende verdensmestre fra Sverige, som besejrede Norge med 9-1 i bronzekampen.

Resultater 
De seks hold spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Nr. 5 og 6 spillede placeringskamp om 5.-pladsen.

Indledende runde

Placerings- og finalekampe

Samlet rangering

Kilder / eksterne henvisninger 
 Bandysidan.nu – World Championships 1998/99

1999
Sport i 1999
Hellhammer (musiker)

Jan Axel Blomberg, bedre kendt under dæknavnet Hellhammer, (født 2. august 1969 i Trysil) er en norsk black metal-trommeslager. Han har vundet den norske pris Spellemannprisen tre gange. Hellhammer er bedst kendt for sin rolle som trommeslager i bandet Mayhem, hvor han begyndte sin karriere.

Han kom med i Mayhem i 1988 efter den oprindelige trommeslager, og medstifter af bandet, Kjetil Manheim forlod det. Udover Mayhem var Hellhammer også i længere tid trommeslager i avantgarde metal-bandet Arcturus, som han dannede med Steinar Sverd Johnsen, og som gik i opløsning i april 2007. Han har siden spillet med flere bands, både som medlem og sessionsmusiker.

Diskografi

Som medlem

Med Age of Silence 
 2004: Acceleration
 2005: Complications - Trilogy Of Intricacy

Med Arcturus 
 1990: Promo 90 (demo)
 1991: My Angel LP
 1994: Constellation (ep)
 1995: Aspera Hiems Symfonia
 1997: Constellation
 1997: La Masquerade Infernale
 1999: Disguised Masters
 2001: Aspera Hiems Symfonia/Constellation/My Angel (opsamlingsalbum)
 2002: The Sham Mirrors
 2005: Sideshow Symphonies
 2006: Shipwrecked In Oslo

Med Carnivora 
 2006: Re-Incarnal

Med The Kovenant 
 1998: Nexus Polaris
 1999: Animatronic
 2003: SETI

Med Mayhem 
 1993: Live in Leipzig
 1994: De Mysteriis Dom Sathanas
 1996: Out from the Dark
 1997: Wolf's Lair Abyss
 1997: Ancient Skin / Necrolust
 1999: Mediolanum Capta Est
 1999: Necrolust / Total Warfare (split med Zyklon-B)
 2000: Grand Declaration of War
 2001: Live In Marseille 2000
 2001: European Legions
 2001: U.S. Legions
 2002: The Studio Experience (bokssæt)
 2002: Freezing Moon/Jihad (split med Meads of Asphodel)
 2003: Legions of War
 2004: Chimera
 2007: Ordo Ad Chao

Med Mezzerschmitt 
 2002: Weltherrschaft

Med Mortem 
 1989: Slow Death (demo)
 1990: Slow Death EP

Med Shining 
 2002: Angst, Självdestruktivitetens Emissarie
 2004: Dolorian/Shining
 2004: Through Years of Oppression
 2004: The Darkroom Sessions
 2005: The Eerie Cold

Med Troll 
 2000: The Last Predators
 2001: Universal

Med Umoral 
 2007: 7" Umoral EP

Med Winds 
 2001: Of Entity and Mind
 2001: Reflections of the I
 2004: The Imaginary Direction of Time
 2007: Prominence and Demise

Som sessions- og livemusiker

Med Antestor 
 2004: Det Tapte Liv
 2004: The Forsaken

Med Dimmu Borgir 
 2005: Stormblåst MMV
 2007: In Sorte Diaboli
 2007: The Serpentine Offering (musikvideo)

Med Emperor 
 1992: Livetrommeslager

Med Immortal 
 1995: Livetrommeslager på Battles in the North-turnéen
 1995: Grim and Frostbitten Kingdoms (musikvideo)

Med Jørn 
 2001: Worldchanger
 2007: The Gathering

Med Thorns 
 1998: Thorns vs. Emperor
 2001: Thorns

Med Tritonus 
 Livetrommeslager

Med Vidsyn 
 2004: On Frostbitten Path Beneath (demo)
 2004: On Frostbitten Path Beneath

Som gæst

Med Fleurety 
 2000: Department of Apocalyptic Affairs (spor 1, "Exterminators")

Ulver 
 1997: Souvenirs from Hell (opsamling – spor 1, "Synen")

Referencer

Eksterne henvisninger 
 
 Hellhammers officielle forum på Extremedrumming.net 
 Officiel Pearl drums artist page 
 Officiel Axis Percussion artist page 
 Interview med Hellhammer  

Mayhem
Trommeslagere fra Norge
Oath Bound

Oath Bound er det sjette studiealbum fra det østrigske symfonisk black metal-band Summoning. Hvis man ikke tæller nogle dele af soundtracket til Ringenes Herre, så er sangen "Mirdautas Vras" den første sang nogensinde til at blive sunget i sin helhed på Mordors "sorte sprog". Sangene "Might And Glory" og "Land Of The Dead" indeholder begge koreffekter af samme slags som blev brugt på sangen "Farewell" fra Let Mortal Heroes Sing Your Fame.

Omslagsillustrationen såvel som siderne i hæftet er lavet ud fra malerier af den tysk-amerikanske maler Albert Bierstadt.

Spor 
 "Bauglir" – 2:58
 "Across the Streaming Tide" – 10:20
 "Mirdautas Vras" – 8:13
 "Might and Glory" – 8:26
 "Beleriand" – 9:27
 "Northward" – 8:39
 "Menegroth" – 8:12
 "Land of the Dead" – 12:50

Eksterne henvisninger 
 

Album fra 2006
Summoning-album
Eric Wagner

Eric Wagner (født 24. april 1959, død 23. august 2021) var en amerikansk heavy metal-sanger, som var kendt for sit arbejde med doom metal-bandet Trouble. Han forlod midlertidigt bandet i midten af 1990'erne og dannede i stedet bandet Lid med guitaristen Danny Cavanagh. Wagner vendte dog tilbage til Trouble i 2002. Han medvirkede også på Dave Grohls heavy metal-sideprojekt Probot i 2004.

2. maj 2008 bekendtgjorde Trouble at Wagner havde forladt bandet, da han ikke ønskede at turnere. Hans efterfølger blev Kory Clarke, der tidligere havde været sanger i Warrior Soul.

Fodnoter

Eksterne henvisninger 
 Troubles hjemmeside 
 
 

Sangere fra USA
Heavy metal-musikere fra USA
Tjek fødselsår
VM i bandy 1997

Verdensmesterskabet i bandy 1997 var det 20. VM i bandy gennem tiden, og mesterskabet blev arrangeret af International Bandy Federation. Mesterskabet havde deltagelse af ni hold og blev afviklet i byerne Västerås, Stockholm, Katrineholm, Köping, Fagersta, Vänersborg, Otterbäcken, Slottsbron, Trollhättan, Skövde, Sandviken og Grängesberg i Sverige i perioden 1. - 9. februar 1997. Turneringen var inddelt i to grupper – i gruppe A spillede de fem formodet bedste hold, mens de resterende fire hold spillede i gruppe B.

Mesterskabet blev vundet af de forsvarende verdensmestre fra værtslandet Sverige efter finalesejr over Rusland på 10-5. Det var Sveriges sjette VM-titel gennem tiden og den tredje i træk siden 1993. Bronzemedaljerne gik til Finland, som besejrede Kasakhstan med 9-3 i bronzekampen, og som dermed vandt VM-bronze for 13. gang.

Turneringen blev officielt åbnet af Sveriges kong Carl Gustaf, og de 25 VM-kampe blev i alt overværet af 53.975 tilskuere.

Resultater

Gruppe A 
De fem hold i gruppe A spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De to bedste hold kvalificerede sig direkte til semifinalerne, mens nr. 3-5 gik videre til kvartfinalerne.

Gruppe B 

I gruppe B spillede de fire formodet svageste hold. Vinderen kvalificerede sig til kvartfinalen mod nr. 3 fra gruppe A, mens nr. 2 kvalificerede sig til kampen om 6.-pladsen, hvor holdet mødte taberen af kampen om 5.-pladsen. De to svageste hold i gruppen spillede placeringskamp om 8.-pladsen.

Finale- og placeringskampe 

Nr 3-5 fra gruppe A og nr. 1 fra gruppe B spillede kvartfinaler om to pladser i semifinalerne, hvor de mødte nr. 1 og 2 fra gruppe A. Taberne af kvartfinalerne spillede placeringskamp om 5.-pladsen. Taberen af denne kamp gik videre til kampen om 6./7.-pladsen mod nr. 2 fra gruppe B. Nr. 3 og 4 fra gruppe B spillede placeringskamp om 8./9.-pladsen.

Samlet rangering

Kilder/eksterne henvisninger 
 Bandysidan.nu – World Championships 1996/97
 Bandytipsets Arkiv – 1997 Bandy World Championships

1997
Sport i 1997
Entré Scenen

EntréScenen var et åbent teater beliggende i Grønnegade i Aarhus.

Entré Scenen præsenterede fortrinsvis moderne, eksperimenterende scenekunst fra ind- og udland. Det kan være teater, dans, performance, musikoptræden, stand-up og shows.
Blandt de scenekunstnere og grupper, der har kunnet opleves på Entré Scenen er bl.a Forced Entertainment (UK), The Stuffed Puppet Theatre (NL), Veras øje (DK), Kristján Ingimarsson (IS), Odin Teatret (DK), Teater Får302 (DK), Teater C (DK) og Von Baden (DK).

I november 2011 lukkede teateret og genopstod som Bora Bora.

Kunstneriske ledere 
 – 2000 Helle Scheibel
 2000 – Jesper de Neergaard

Referencer

Eksterne henvisninger 
 Officiel hjemmeside  

Teatre i Aarhus
Etableret i 1991
Ophørt i 2011
Akercocke

Akercocke er et britisk progressiv blackened death metal-band. De har taget deres navn efter en talende abe i Robert Nyes fortolkning af legenden om Faust, og er kendt for deres voldsomt sataniske og seksuelle sangtekster.

Diskografi 
 1999: Rape of the Bastard Nazarene
 2001: The Goat of Mendes
 2003: Choronzon
 2005: Words That Go Unspoken, Deeds That Go Undone
 2007: Antichrist

Medlemmer 
Jason Mendonca – Vokal, guitar
David Gray – Trommer
Matt Wilcock – Guitar
Peter Benjamin – Bas
Martin Bonsoir – Keyboard/Sampler

Tidligere medlemmer 
Martin Bonsoir – Cello, keyboards (1999 – 2001)
Paul Scanlan – Guitar (1997 – 2005)
"The Ritz" – Keyboards (2001 – 2006)
Peter Theobalds – Bas (1997 – 2007)

Eksterne henvisninger 
Officiel hjemmeside
 

Dødsmetalgrupper
Metalgrupper fra Storbritannien
Musikgrupper fra 1997
Graveland

Graveland er et polsk black metal-band, dannet i 1992 af Robert "Rob Darken" Fudali, som selv spiller alle instrumenter. Bandets tekster er stærkt inspireret af naturen, hedenskab og nationalisme.

Diskografi

Studiealbum 
 1994: Carpathian Wolves
 1995: Thousand Swords
 1997: Following the Voice of Blood
 1998: Immortal Pride
 2000: Creed of Iron / Prawo Stali
 2002: Memory and Destiny
 2003: The Fire of Awakening
 2004: Dawn of Iron Blades
 2005: Fire Chariot of Destruction
 2007: Will Stronger Than Death
 2009: Spears of Heaven
 2013: Thunderbolts of the Gods
 2016: 1050 Years of Pagan Cult
 2018: Dawn of Iron Blades

Demoer 
 1992: Necromanteion
 1992: Promo June '92
 1992: Drunemeton 
 1993: Epilogue
 1993: In the Glare of Burning Churches
 1993: The Celtic Winter
 1997: Following the Voice of Blood

Ep'er 
 1994: The Celtic Winter
 1999: Impaler's Wolves
 2000: Raiders of Revenge (split med Honor)
 2001: Raise Your Sword!
 2002: Blood of Heroes
 2007: Eastern Hammer (split med Nokturnal Mortum, North og Temnozor)
 2008: Wotan Mit Mir
 2010: Cold Winter Blades

Medlemmer 
 Robert "Rob Darken" Fudali – vokal, guitar, bas, synthesizer, keyboard, trommer, trommeprogrammering

Tidligere medlemmer 
 Maciej "Capricornus" Dąbrowski – trommer (1992-1999)
 Grzegorz (også kendt som "Anextiomarus" og "Karcharoth") Jurgielewicz – bas (1992-1995)

Fodnoter

Eksterne henvisninger 
 Officiel hjemmeside

Black metal-grupper
Metalgrupper fra Polen
Nynazistisk musik
Musikgrupper fra 1992
Quorthon

Thomas "Quorthon" Forsberg (14. februar 1966 – 7. juni 2004) var en svensk musiker. Quorthon var multi-instrumentalist og stifter og eneste faste medlem af thrash/viking/black metal-bandet Bathory. Han er af mange kendt som en af pionererne indenfor både black metal og viking metal.

I 1993 startede Quorthon et sideprojekt han blot kaldte Quorthon. Under dette navn udgav han albummet Album i 1994 og Purity of Essence i 1997.

Quorthon var også ejer af pladeselskabet Black Mark Productions frem til sin død, hvorefter hans far, Börje "Boss" Forsberg, overtog selskabet.

Quorthon døde 7. juni 2004 af hjertestop.

Diskografi

Med Bathory

Quorthon 

Heavy metal-musikere fra Sverige
Behemoth

Behemoth er et polsk blackened death metal-band. De betragtes som et af de vigtigste band indenfor skabelsen af den polske ekstremmetal-undergrund sammen med bands såsom Vader, Decapitated, Vesania og Hate.

Diskografi 
 1995: Sventevith (Storming Near the Baltic)
 1996: Grom
 1998: Pandemonic Incantations
 1999: Satanica
 2000: Thelema.6
 2002: Zos Kia Cultus (Here and Beyond)
 2004: Demigod
 2007: The Apostasy
 2008: At the Arena ov Aion – Live Apostasy
 2009: Evangelion
 2014: The Satanist
 2018: I Loved You at Your Darkest
 2022: Opvs Contra Natvram

Medlemmer 
 Adam "Nergal" Darski – vokal, guitar, akustisk guitar, synthesizer, trommeprogramming (1991 – )
 Tomasz "Orion" Wróblewski – bas, støttevokal (2004 – )
 Zbigniew Robert "Inferno" Promiński – trommer (1997 – )

Tidligere medlemmer 
Guitar
 Leszek "L.Kaos" Dziegielewski (1995-1996, 1998-1999)
 Adam "Desecrator" Malinowski (1991-1992)
 Mateusz "Havoc" Smierzchalski (2000-2004)
Bas
 Rafał "Frost / Browar" Brauer (1992-1993)
 Mefisto (1997-1998)
 Orcus (1993)
 Marcin "Novy" Nowak (2000-2003)
Trommer
 Adam "Baal" Ravenlock (1991-1997)

Gæster 
 Warrel Dane – vokal på The Apostasy
 Leszek Mozdzer – piano på The Apostasy
 Rob Darken – Keyboards
 Karl Sanders – Guitarsolo på XUL

Fodnoter

Eksterne henvisninger 

 Officiel hjemmeside
 

Black metal-grupper
Dødsmetalgrupper
Metalgrupper fra Polen
Musikgrupper fra 1991
Dissection

Dissection var et svensk black metal-band, som blev dannet af guitarist/vokalist Jon Nödtveidt i 1989. Bandet blev opløst i 1997, da Nödtveidt blev fængslet for mord, men gendannet efter hans løsladelse i 2004 og opløst igen i 2006 efter Nödtveidt begik selvmord.

Diskografi

Studiealbum

Opsamlingsalbum

Livealbum

Ep'er 
'

Singler

Demoer

Videoalbum

Medlemmer 
 Jon Nödtveidt – vokal, guitar (1989–2006)
 Set Teitan – guitar (2004–2006)
 Tomas Asklund – trommer (2004–2006) 
 Erik Danielsson – bas (live) (2005–2006)

Tidligere medlemmer 
Guitarister
 John Zwetsloot (1991–1994)
 Johan Norman (1994–1997)
 Mattias "Mäbe" Johansson

Bassister
 Haakon Forwald 
 Brice Leclerq (2004–2005)
 Peter Palmdahl (1989–1997)
 Emil Nödtveidt (1997) 
 Erik Danielsson

Trommeslagere
 Ole Öhman (1990–1995)
 Tobias Kellgren (1995–1997)

Eksterne henvisninger 
 
 

Metalgrupper fra Sverige
Black metal-grupper
Musikgrupper fra 1989
VM i bandy 1995

Verdensmesterskabet i bandy 1995 var det 19. VM i bandy gennem tiden, og mesterskabet blev arrangeret af International Bandy Federation. Turneringen havde deltagelse af otte hold og blev afviklet i Roseville, Minnesota, USA i perioden 30. januar – 5. februar 1995. Det var første gang at VM i bandy blev spillet i Nordamerika, og Kasakhstan deltog i VM for første gang.

Mesterskabet blev vundet af de forsvarende verdensmestre Sverige efter finalesejr over Rusland på 6-4. Det var Sveriges femte VM-titel gennem tiden og den anden i træk. Bronzemedaljerne gik til Finland, som besejrede Kasakhstan med 3-2 i bronzekampen, og som dermed vandt VM-bronze for 12. gang.

Resultater

Gruppe A 
De fire formodet bedste hold spillede i gruppe A. Holdene spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De to bedste hold kvalificerede sig direkte til semifinalerne, mens nr. 3 og 4 gik videre til kvartfinalerne.

Gruppe B 

I gruppe B spillede de fire formodet svageste hold. De to bedste hold kvalificerede sig til kvartfinalerne mod nr. 3 og 4 fra gruppe A, mens nr. 3 og 4 spillede placeringskamp om 7.-pladsen.

Finale- og placeringskampe 

Nr 3 og 4 fra gruppe A samt nr. 1 og 2 fra gruppe B spillede kvartfinaler om to pladser i semifinalerne, hvor vinderne mødte nr. 1 og 2 fra gruppe A. Taberne af kvartfinalerne spillede placeringskamp om 5.-pladsen, mens nr. 3 og 4 fra gruppe B spillede placeringskamp om 7.-pladsen.

Samlet rangering

Kilder/eksterne henvisninger 
 Bandysidan.nu – World Championships 1994/95
 Bandytipsets Arkiv – 1995 Bandy World Championships

1995
Sport i 1995
As the Shadows Rise

As the Shadows Rise er en ep fra det norske black metal-band Emperor. Den blev udgivet på cd som en del af splitalbummet True Kings of Norway med Immortal, Dimmu Borgir, Ancient og Arcturus.

Omslagsillustrationen er fra et træsnit af Gustave Doré (1832-1883). Andre metalbands, deriblandt Dimmu Borgir og Season of Evil, har også gjort brug af hans kunstværker.

Spor
"The Ancient Queen" – 3:25
"Witches Sabbath" – 5:23
"Lord of the Storms (Evil Necro Voice from Hell remix)" – 1:46

Eksterne henvisninger
 

Emperor-album
Album fra 1994